Document ID: /roh_data/filtered/swiss_laws_in_ROHinterleaved.jsonl.gz/17207

This text was translated from DE into Rumantsch Grischun.

Die Erfolgsrechnung stellt die Ertragslage des Unternehmens während des Geschäftsjahres dar. Sie kann als Produktionserfolgsrechnung oder als Absatzerfolgsrechnung dargestellt werden. In der Produktionserfolgsrechnung (Gesamtkostenverfahren) müssen mindestens folgende Positionen je einzeln und in der vorgegebenen Reihenfolge ausgewiesen werden:1. Nettoerlöse aus Lieferungen und Leistungen;2. Bestandesänderungen an unfertigen und fertigen Erzeugnissen sowie an nicht fakturierten Dienstleistungen;3. Materialaufwand;4. Personalaufwand;5. übriger betrieblicher Aufwand;6. Abschreibungen und Wertberichtigungen auf Positionen des Anlagevermögens;7. Finanzaufwand und Finanzertrag;8. betriebsfremder Aufwand und betriebsfremder Ertrag;9. ausserordentlicher, einmaliger oder periodenfremder Aufwand und Ertrag;10. direkte Steuern;11. Jahresgewinn oder Jahresverlust. In der Absatzerfolgsrechnung (Umsatzkostenverfahren) müssen mindestens folgende Positionen je einzeln und in der vorgegebenen Reihenfolge ausgewiesen werden:1. Nettoerlöse aus Lieferungen und Leistungen;2. Anschaffungs- oder Herstellungskosten der verkauften Produkte und Leistungen;3. Verwaltungsaufwand und Vertriebsaufwand;4. Finanzaufwand und Finanzertrag;5. betriebsfremder Aufwand und betriebsfremder Ertrag;6. ausserordentlicher, einmaliger oder periodenfremder Aufwand und Ertrag;7. direkte Steuern;8. Jahresgewinn oder Jahresverlust. Bei der Absatzerfolgsrechnung müssen im Anhang zudem der Personalaufwand sowie in einer Position Abschreibungen und Wertberichtigungen auf Positionen des Anlagevermögens ausgewiesen werden. Weitere Positionen müssen in der Erfolgsrechnung oder im Anhang einzeln ausgewiesen werden, sofern dies für die Beurteilung der Ertragslage durch Dritte wesentlich oder aufgrund der Tätigkeit des Unternehmens üblich ist.

Il quint economic preschenta la situaziun dal retgav da l’interpresa durant l’onn da gestiun. El po vegnir stabilì sco quint economic da producziun u sco quint economic da vendita. En il quint economic da producziun (procedura dals custs totals) ston vegnir preschentadas mintgamai separadamain almain las suandantas posiziuns, e quai en la suandanta successiun:1. retgavs nets da furniziuns e da prestaziuns;2. midadas da la provisiun da products finids e betg finids sco er da servetschs betg facturads;3. custs da material;4. custs da persunal;5. ulteriurs custs da manaschi;6. amortisaziuns e rectificaziuns da valurs sin posiziuns da la facultad d’investiziun;7. custs e retgavs finanzials;8. custs e retgavs d’ordaifer il manaschi;9. custs e retgavs extraordinaris, unics u d’autras periodas;10. taglias directas;11. gudogn annual u perdita annuala. En il quint economic da vendita (procedura dals custs da la svieuta) ston vegnir preschentadas mintgamai separadamain almain las suandantas posiziuns, e quai en la suandanta successiun:1. retgavs nets da furniziuns e da prestaziuns;2. custs d’acquisiziun u da producziun dals products vendids u da las prestaziuns vendidas;3. custs d’administraziun e da distribuziun;4. custs e retgavs finanzials;5. custs e retgavs d’ordaifer il manaschi;6. custs e retgavs extraordinaris, unics u d’autras periodas;7. taglias directas;8. gudogn annual u perdita annuala. En l’agiunta dal quint economic da vendita ston plinavant vegnir preschentads ils custs da persunal sco er – en ina posiziun – las amortisaziuns e las rectificaziuns da valurs sin posiziuns da la facultad d’investiziun. Ulteriuras posiziuns ston vegnir preschentadas separadamain en il quint economic, sche quai è impurtant per che terzas persunas possian giuditgar la situaziun dal retgav u sche quai è usità en il sectur d’activitad da l’interpresa.